	
	
PATVIRTINTA
Priėmimo ir integracijos agentūros 
direktoriaus 2026 m. vasario     d.
įsakymu Nr. VK-




PROJEKTO ,,PRIĖMIMO INFRASTRUKTŪROS TOBULINIMAS IR PLĖTRA 2.0“ 
TECHNINIO PROJEKTO VADOVO (INFRASTRUKTŪRINIŲ PROJEKTŲ PRIEŽIŪRAI)
PAREIGYBĖS APRAŠYMAS

I. SKYRIUS
PAREIGYBĖ

1. Projekto ,,Priėmimo infrastruktūros tobulinimas ir plėtra 2.0“ techninio projekto vadovo (infrastruktūrinių projektų priežiūrai) (toliau – Projekto vadovas), darbuotojo, dirbančio pagal projektinę darbo sutartį, pareigybė priskiriama specialistų pareigybių grupei.
2. [bookmark: _GoBack]Pareigybės lygis – A2.
3. Projekto vadovo pareigybė reikalinga prisidėti prie infrastruktūros gerinimo, statybos ir remonto projektų įgyvendinimo, užtikrinant jų sklandų planavimą, priežiūrą ir efektyvų įgyvendinimą. 


II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Projekto vadovas turi atitikti šiuos specialiuosius reikalavimus:
4.1. turėti ne žemesnį kaip aukštąjį universitetinį inžinerijos mokslų studijų krypties išsilavinimą su bakalauro kvalifikaciniu laipsniu ar jam lygiavertę aukštojo mokslo kvalifikaciją;
4.2. turėti ne mažesnę kaip 2 m. darbo patirtį statybų techninės priežiūros, rangos darbų kontrolės, techninės dokumentacijos vertinimo ar panašiose inžinerinėse veiklose; 
4.3. turėti praktinių žinių apie statybų procesus, techninius reglamentus, viešųjų pirkimų specifikacijų rengimą;
4.4. gerai žinoti Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus reglamentuojančius projektų taisykles ir finansavimo sąlygas; 
4.5. gebėti savarankiškai planuoti ir organizuoti darbus, valdyti rizikas ir informaciją: ją kaupti, sisteminti, analizuoti, apibendrinti, rengti išvadas bei pasiūlymus, priimti sprendimus;
4.6. sklandžiai dėstyti mintis žodžiu ir raštu, išmanyti dokumentų rengimo taisykles, gebėti jas taikyti praktiškai;
4.7. turėti B kategorijos vairuotojo pažymėjimą;
4.8. mokėti dirbti Microsoft Office programiniu paketu.

III. SKYRIUS
ŠIAS PAREIGAS EINANČIO DARBUOTOJO FUNKCIJOS

5. Projekto vadovas vykdo šias funkcijas:
5.1. organizuoja ir prižiūri infrastruktūrinių projektų įgyvendinimą (statybos, rekonstrukcijos, remonto, aplinkos tvarkymo darbai);
5.2. rengia techninę dokumentaciją, įskaitant darbų ir paslaugų technines specifikacijas viešiesiems pirkimams;
5.3. bendradarbiauja su rangovais ir tiekėjais, užtikrina sklandų komunikavimą ir operatyvų iškilusių klausimų sprendimą;
5.4. užtikrina sutarčių vykdymo kontrolę: darbų terminų, kokybės, apimčių ir biudžeto laikymąsi;
5.6. teikia informaciją apie projekto eigą, pažangą, pasiektus rezultatus Agentūros direktoriui, finansuojančioms institucijoms ir kitoms suinteresuotoms šalims;
5.8. bendradarbiauja su ES fondų administravimo institucijomis, Projektą prižiūrinčiais ir kontroliuojančiais asmenimis, taip pat su partneriais, tiekėjais ir rangovais;
5.9. pagal kompetenciją vykdo kitus teisėtus Agentūros direktoriaus pavedimus.

